Pionér-gruppen

Pionér-gruppen var et antall rødfigurvasemalere som arbeidet i Kerameikos eller pottemakerikvartéret i Athen rundt begynnelsen av det femte århundre før Kristus. Pionér-gruppen er blitt karakterisert av arkeologen John Boardman som den kanskje første bevisste kunstbevegelsen i vestlig tradisjon. Gruppen innbefattet malerne Eufronios, Euthymides, Smikros, Hypsias, Dikaios-maleren og Fintias. John Beazley var den første som identifiserte disse håndverkerne som en sammenhengende gruppe, selv om intet dokumentasjonsbevis har forblitt, alt man vet om dem består av arbeidene i seg selv.

Referanser 

Greske keramikere og vasemalere